
	[bookmark: nev]NAGY LEVENTE
nagylevente111o@gmail.com
nemzetközi biztonság- és védelempolitika alapszak
BA, 5. félév
Nemzeti Közszolgálati Egyetem
Hadtudományi és Honvédtisztképző Kar
	
[bookmark: _GoBack]






Témavezető:
	Dr. Tálas Péter
egyetemi docens, NKE HHK




A magyar és lengyel haderő modernizációja 2014-24 közötti időszakban

A pályamunkám elkészítésének oka, hogy Lengyelország haderőmodernizációs tervei és programjai nem ismertek széles körben a magyar társadalom számára annak ellenére sem, hogy a lengyelek meghatározó szerepet játszanak a kelet-közép-európai régió biztonságának alakításában. A témának számos magyar vonatkozása van: a fejlesztési programok szembeállításával könnyebben megértjük a két folyamat közötti eltérések okait, illetve ötletet meríthetünk a magyar program továbbgondolásához.
Kutatásom célja, hogy átfogó képet nyújtson az elmúlt évtized magyar és lengyel fejlesztéseiről, továbbá hogy a két haderőfejlesztési programot egy komparatív vizsgálat keretében összevesse, és beazonosíthatóvá tegye azok közös és eltérő elemeit. Kiemelt hangsúlyt helyeztem a két ország biztonságpercepciójának elemzésére, céljaik és motivációik beazonosítására, illetve hadseregük és védelmi iparuk fejlesztési irányvonalaira. A kutatás további célja, hogy hozzájáruljon a magyar védelempolitika számára releváns tapasztalatok és tanulságok levonásához, elősegítve ezzel a jövőbeli fejlesztések megalapozottságát és hatékonyságát. Az elemzés nem csupán a katonai- technológia beszerzésekre összpontosít, hanem a szervezeti átalakításokra és a társadalommal való kapcsolat erősítésének módszereire is, különös tekintettel a tartalékos rendszerek fejlesztésére és a bevezetett humánpolitikai intézkedésekre.
Összegzésképpen elmondható, hogy a magyar és lengyel modernizációs folyamatok kiemelkedőnek számítanak mind hazai, mind nemzetközi viszonylatban is. A lengyel példából tanulva bizonyos területeken lehetne a náluk bevált módszereket adoptálni (a katonák előmeneteli rendszere, erősebb jogbiztonság, eszközbeszerzések diverzifikálása), ugyanakkor mivel a két ország biztonságfelfogása és céljai jelentős mértékben különböznek egymástól, ezért az eltérő módszerek alkalmazása számos esetben indokoltnak tekinthető. Dolgozatom témája a következő évtizedben is aktuális és releváns lesz, érdemes figyelemmel kísérni a térségünkben zajló változásokat, hogy azokból tanulva Magyarország biztonsága hosszútávon is garantálható legyen, és a honvédelmi fejlesztések a változó geopolitikai kihívásokhoz igazodva erősítsék az ország védelmi képességeit, valamint szövetségen belüli szerepvállalását.



